EkBass/fiwiki-20250220-pages-articles huggingface dataset:
Alogeetit

Alogeetit oli noin 200-luvulla vaikuttanut harhaoppi, joka torjui Raamatun opin siitä, että Kristus on Logos. Alogeetit olivat Johanneksen evankeliumissa ja Ilmestyskirjassa ilmaistun Logos-opin varhaisia vastustajia. == Lähteet == Luokka:Kristilliset käsitteet Luokka:Gnostilaisuus
Orvokki Siponen

Orvokki Siponen (28. toukokuuta 1915 – 18. maaliskuuta 1978) oli suomalainen tanssitaiteilija. Hän työskenteli Helsingin Kansanteatterin ja Suomalaisen baletin palveluksessa. == Ura == Siponen kiinnitettiin Helsingin Kansanteatterin tanssijaksi 1930-luvulla ja hän oli teatterin varhaisimpia varsinaisia tanssijakiinnityksiä. Siponen toimi 1936–1944 tanssitaiteilija Klaus Salinin kanssa akrobaattina ja tanssijana. Myös Salin oli Kansanteatterin kiinnitetty tanssitaiteilija. Duo esiintyi muun muassa Karhumäen Teatterin revyyssä Budapestin Juuliska vuonna 1944. Suomalaisessa baletissa Siponen oli mukana esimerkiksi produktioissa Erämaan laulu ja Joutsenlampi. Siponen näytteli pieniä sivuosia komedioissa Syntipukki (1935) ja Vaimoke (1936). Elokuvissa Eulalia-täti (1940), Yövartija vain... (1940) ja Niin se on, poijaat! (1942) hänen roolinsa liittyvät tanssiin. == Lähteet == == Aiheesta muualla == *Orvokki Siponen & Klaus Salin: tanssijakiinnitykset Kansanteatterissa 30-luvulla *Heikkisiltala.net: Orvokki Siponen Luokka:Suomalaiset balettitanssijat Luokka:Vuonna 1915 syntyneet Luokka:Vuonna 1978 kuolleet
Antilegomena

Antilegomena (kirj. vastustetut) tarkoittaa niitä Uuden testamentin kirjoja, joiden kuulumista kaanoniin pidettiin joidenkin toimesta kyseenalaisina. Nimen kirjoituksille on antanut Eusebios Kesarealainen. Eusebius käytti nimitystä kahdesta eri ryhmästä: * niistä kirjoista, jotka useimmat ovat tunnustaneet kanonisiksi. Eusebius mainitsee Jaakobin kirjeen, Juudaksen kirjeen, 2. Pietarin kirjeen sekä 2. Johanneksen kirjeen ja 3. Johanneksen kirjeen. Tämä ryhmä hyväksyttiin myöhemmin täysin kaikkien pyhiksi kirjoituksiksi. * niistä kirjoista, joita hän piti väärennettyinä kuten Paavalin teot, Hermaan Paimen ja Pietarin ilmestys. == Lähteet == Luokka:Kristilliset käsitteet Luokka:Luterilainen teologia
Maastojuoksun Suomen-mestaruuskilpailut 1941

Maastojuoksun Suomen-mestaruuskilpailut 1941 käytiin 25. toukokuuta Joensuussa. Kilpailujen järjestäjänä toimi Joensuun Kataja. == Tulokset == Laji Kultaa Hopeaa Pronssia Miehet 12 km Kauko Pekuri, Helsingin Poliisi- Voimailijat Veikko Virtapohja, Tampereen Pyrintö Matti Laihoranta, Helsingin Kisa-Veikot joukkueet Helsingin Poliisi-Voimailijat Kauko Pekuri Sulo Jousenlahti Eero Pekuri Tampereen Pyrintö Veikko Virtapohja E.Santala H.Piispanen Helsingin Kisa-Veikot Matti Laihoranta Veikko Tuominen Reino Tikkanen == Lähteet == * Luokka:Maastojuoksun Suomen-mestaruuskilpailut Luokka:Vuoden 1941 urheilu Luokka:Joensuun urheilutapahtumat
Lebanon (Tennessee)

Lebanon on kaupunki Tennesseessa Yhdysvalloissa. Se on Wilsonin piirikunnan hallintokeskus ja osa Nashvillen suurkaupunkialuetta. == Maantiede == Lebanon sijaitsee keskisessä Tennesseessa Nashvillen metropolialueen itäosassa noin 45 kilometriä Nashvillesta itään. Lebanonin vuotuinen keskilämpötila on 15,1 °C (kausi 1991–2020). == Historia == Lebanon perustettiin 1801 ja se sai nimensä libanoninsetrien mukaan. Wilsonin piirikunta oli perustettu 1799. Historiallisesti aluetta asuttivat intiaanit. Cumberland University sijaitsee Lebanonissa. Kaupungin väkiluku kasvaa useita prosentteja vuosittain, kasvu vuodesta 2010 vuoteen 2020 oli noin 47 prosenttia. == Talous ja liikenne == Lebanonissa sijaitsee Dan Evinsin 1969 perustaman Cracker Barrel -ketjun pääkonttori. Vesituotteita valmistava Lochinvar Corporation toimii Lebanonissa. Interstate 40 kulkee Lebanonin halki länsi–itäsuuntaisesti. Kaupungin alueella on kolme liittymää. Lebanonista Nashvilleen kulkee rautatieyhteys WeGo Star. == Lähteet == == Aiheesta muualla == *City of Lebanon, Tennessee, USA — Sunrise, Sunset, and Daylength Luokka:Tennesseen kaupungit
Mount Juliet

Mount Juliet (Mt. Juliet) on kaupunki Tennesseessa Yhdysvalloissa. Se sijaitsee Wilsonin piirikunnan luoteisosassa ja kuuluu Nashvillen suurkaupunkialueeseen. == Maantiede == Mount Juliet sijaitsee keskisessä Tennesseessa Nashvillen metropolialueen itäosassa noin 25 kilometriä Nashvillen keskustasta itäkoilliseen. == Historia == Mount Juliet perustettiin 1835 ja se kohotettiin kaupungiksi 1972. Kaupungin nimi palautuu todennäköisesti Mount Juliet -nimiseen kartanoon, joka sijaitsee Kilkennyn kreivikunnassa Irlannissa. Vähemmän todennäköisen teorian mukaan nimen takana on Julia Gleaves -niminen paikallinen hyväntekijä. Mount Julietin väkiluku kasvaa useita prosentteja vuosittain, kasvu vuodesta 2010 vuoteen 2020 oli noin 66 prosenttia. == Talous ja liikenne == Mount Julietin työllistävin ala on palvelusektori (vähittäiskauppa, terveydenhuolto, tekniset palvelut). Interstate 40 kulkee Mount Julietin halki länsi–itäsuuntaisesti. Mount Julietista Nashvilleen kulkee rautatieyhteys WeGo Star. Nashvillen kansainvälinen lentoasema sijaitsee Mount Julietin lounaispuolella. == Lähteet == == Aiheesta muualla == *City of Mount Juliet, Tennessee, USA — Sunrise, Sunset, and Daylength Luokka:Tennesseen kaupungit
Ram (albumi)

Ram on Paul ja Linda McCartneyn 17. toukokuuta 1971 julkaistu albumi. == Albumin historia == Suurimman osan kappaleiden sanoituksista Paul McCartney kirjoitti farmillaan Skotlannissa, samoin kuten edellisen albuminsa McCartney:n, mutta Ram äänitettiin New Yorkissa. MaCartney soitti monia soittimia paljolti itse; albumin äänityksissa mukana oli soittamassa kitaraa myös David Spinozza ja Hugh Mccracken ja rumpuja tuleva Wings-yhtyeen rumpali Denny Seiwell. Albumista julkaistiin kolme singleä: ”The Back Seat of My Car”, ”Eat at Home” ja ”Uncle Albert/Admiral Halsey” joista jälkimmäinen nousi Yhdysvalloissa Billboard Hot 100 -listalla hitiksi. ==Kritiikki ja myynti== Albumi ei saanut kriitikoilta hyviä arvosteluja vaikka se nousi Britannian albumilistan kärkeen ja Yhdysvalloissa toiseksi. Myöhemmin albumi on saanut enemmän arvostusta ja esimerkiksi Rolling Stone lisäsi albumin heidän 500 Greatest Albums of All Time -listalle sijalle 450. == Kappalelista == ==== A-puoli ==== # "Too Many People" (Paul McCartney) – 4:10 # "3 Legs" (P. McCartney) – 2:44 # "Ram On" (P. McCartney) – 2:26 # "Dear Boy" (P. McCartney, Linda McCartney) – 2:12 # "Uncle Albert/Admiral Halsey" (P. McCartney, L. McCartney) – 4:49 # "Smile Away" (P. McCartney) – 3:51 ==== B-puoli ==== # "Heart of the Country" (P. McCartney, L. McCartney) – 2:21 # "Monkberry Moon Delight" (P. McCartney, L. McCartney) – 5:21 # "Eat at Home" (P. McCartney, L. McCartney) – 3:18 # "Long Haired Lady" (P. McCartney, L. McCartney) – 5:54 # "Ram On (Reprise)" (P. McCartney) – 0:52 # "The Back Seat of My Car" (P. McCartney) – 4:26 == Viitteet == Luokka:Vuoden 1971 albumit Luokka:Paul McCartneyn albumit
Spring Hill (Tennessee)

Spring Hill on kaupunki Tennesseessä Yhdysvalloissa. Se sijaitsee sekä Mauryn että Williamsonin piirikuntien alueella. Spring Hill on osa Nashvillen suurkaupunkialuetta. Kaupungissa harjoitetaan muun muassa autoteollisuutta. == Maantiede == Spring Hill sijaitsee keskisessä Tennesseessä Nashvillen metropolialueen eteläosassa noin 48 kilometriä Nashvillen keskustasta etelälounaaseen. == Historia == Spring Hillin alueelle alkoi saapua siirtolaisia 1800-luvun alussa. Yksi ensimmäisistä rakensi mökin luonnonlähteen kupeeseen 1808. Spring Hillin kaupunki perustettiin virallisesti 1837. Kaupungissa käytiin eräs Yhdysvaltain sisällissodan ratkaisevista taisteluista, Spring Hillin taistelu (The Battle of Spring Hill) marraskuussa 1864. Taistelun voittaneet pohjoisvaltioiden joukot saivat vapaan pääsyn Nashvilleen, mikä johti lopulta etelävaltioiden pääkaupungin Richmondin romahtamiseen. 1900-luvun alussa Spring Hill houkutteli turisteja luonnonkauneudellaan ja -rauhallaan. Kaupunki oli tuhoutua täysin vuoden 1915 tulipalossa. Kaupungin autoteollisuus sai alkunsa 1980-luvulla. Spring Hillin asukasluku kasvoi vuodesta 2010 vuoteen 2020 noin 72 prosenttia. Spring Hillin historiallista arkkitehtuuria edustaa Rippavilla Plantation 1850-luvulta. == Talous ja liikenne == Spring Hillin elinkeinoja ovat teollisuuden ohella vähittäiskauppa, terveydenhuolto ja useat muut palvelusektorin työt. Interstate 65 kulkee Spring Hillin halki etelä–pohjoissuuntaisesti. == Lähteet == == Aiheesta muualla == *City of Spring Hill, Tennessee, USA — Sunrise, Sunset, and Daylength Luokka:Tennesseen kaupungit
Biblisismi

Biblisismi on kristinuskon käsitys, jonka mukaan Raamattu on suoranaisesti Jumalan innoittama ja myös ainoa kristityn uskon ja elämän ohje. Biblisismillä voidaan viitata myös Raamatun kirjaimellisesta merkityksestä kiinni pitämiseen. Biblisismi on kehittynyt erityisesti Baden-Württembergin Tübingenissa. Käsityksen tunnettu edustaja on ollut muun muassa Johann Tobias Beck. == Lähteet == Luokka:Kristilliset käsitteet Luokka:Kristillinen fundamentalismi
Brentwood (Tennessee)

Brentwood on kaupunki Tennesseessa Yhdysvalloissa. Se sijaitsee Williamsonin piirikunnan pohjoisosassa ja kuuluu Nashvillen metropolialueeseen. == Maantiede == Brentwood sijaitsee keskisessä Tennesseessa Nashvillen metropolialueen eteläosassa noin 15 kilometriä Nashvillen keskustasta etelään. == Historia == Brentwoodin nimen taustalla on englantilainen tilus. Ensimmäiset siirtolaiset saapuivat alueelle 1700-luvun lopulla. Paikkakunnan kukoistuskausi päättyi Yhdysvaltain sisällissotaan ja alkoi uudelleen vasta 1920-luvulla. Seuraavalla vuosikymmenellä Franklinin ja Nashvillen välisen rautatien varrella sijaitseva Brentwood tunnettiin pysähdyspaikkana, jonne piipahdettiin paikallisen yöelämän houkuttelemana. Brentwood kohotettiin kaupungiksi 1969. Brentwoodin historia asuttuna paikkana ulottuu noin vuoteen 1250, jolloin Amerikan alkuperäisväestöön kuuluneet maanviljelijät ja metsästäjät rakensivat alueelle kylän. == Talous == Brentwoodin työllistävimmät elinkeinot liittyvät terveydenhuoltoon, informaatioteknologiaan ja vähittäiskauppaan. == Lähteet == == Aiheesta muualla == *City of Brentwood, Tennessee, USA — Sunrise, Sunset, and Daylength Luokka:Tennesseen kaupungit
Tanssiva Karhu

Tanssiva Karhu on suomalainen folk- ja proge-yhtye. Yhtyeen ensimmäinen täyspitkä albumi, Luonnossa, julkaistiin vuoden 2023 syyskuussa. Yhtye on levyttänyt 2016 alkaen ja ensimmäisillä EP:illä mukana oli myös Jimi Tenor. ==Jäsenet== *Jenna-Marie Laine – laulu *Juho Ojala – koskettimet *Toni Pietilä – kitarat *Ville Särmä – lyömäsoittimet *Tin Jay Vuori – huilu, koskettimet *Jarmo Vähähaka – basso, huuliharppu Luokka:Suomalaiset rockyhtyeet
Stjørdalshalsen

Stjørdalshalsen on taajama Stjørdalin kunnassa Trøndelagin läänissä Norjassa ja kuntansa hallinnollinen keskus. Taajaman pinta-ala on 7,5 neliökilometriä ja asukasluku 13 600 vuonna 2023. Vuonna 1997 Stjørdalshalsen otti itselleen käyttöön kaupunkinimityksen. ==Kuvia== Kjoepmannsgata.JPG|Kävelykatu Stjoerdal town hall.jpg|Stjørdalin kaupungintalo Stjoerdal railway station.jpg|Rautatieasema Nordlandin radan varrella. ==Lähteet== Luokka:Stjørdal Luokka:Norjan taajamat Luokka:Norjan kaupungit
Hegra

Hegra on taajama Stjørdalin kunnassa Trøndelagin läänissä Norjassa. Taajaman pinta-ala on 0,7 neliökilometriä ja asukasluku 961 vuonna 2023. Vuosina 1874–1962 Hegra oli itsenäinen kunta. ==Kuvia== Hegra festning 02.jpg|Hegran linnoituksen sisäänkäynti Helleristinger Leirfall prosesjonen Sognnes.jpg|Leirfallin kalliopiirroksia Hegra stasjon 01.jpg|Rautatieasema Meråkerin radan varrella Hegra kirke 01.jpg|Hegran kirkko ==Lähteet== Luokka:Stjørdal Luokka:Norjan taajamat Luokka:Norjan entiset kunnat
Skatval

Skatval on taajama Stjørdalin kunnassa Trøndelagin läänissä Norjassa. Taajaman pinta-ala on 0,6 neliökilometriä ja asukasluku 962 vuonna 2023. Vuosina 1902–1962 Skatval oli itsenäinen kunta. ==Kuvia== Skatval kirke.jpg|Skatvalin kirkko ==Lähteet== Luokka:Stjørdal Luokka:Norjan taajamat Luokka:Norjan entiset kunnat
Værnesin kirkko

Værnesin kirkko () on Stjørdalin kunnassa Trøndelagin läänissä Norjassa sijaitseva kivinen pitkäkirkko 1100-luvulta. ==Kuvia== Værnes kirke skipet fra øst mot vest Pettersson.jpg|Kirkkosali Værnes church altarpiece 2017.jpg|Alttari ==Lähteet== ==Aiheesta muualla== Luokka:Norjan kivikirkot Luokka:Stjørdal
Hegran kirkko

Hegran kirkko () on Stjørdalin kunnassa Trøndelagin läänissä Norjassa sijaitseva puinen pitkäkirkko vuodelta 1783. ==Lähteet== ==Aiheesta muualla== Luokka:Norjan puukirkot Luokka:Stjørdal
Steinvikholmin linnoitus

Steinvikholm on Stjørdalin kunnassa Trøndelagin läänissä Norjassa sijaitseva linnoitus, jonka perusti arkkipiispa Olav Engelbrektsson 1520-luvulla. Kreivisodan aikana sinne tuotiin suojaan arvoesineitä Nidarosin tuomiokirkosta. Norjan jouduttua Tanskan haltuun Steinvikholm toimi lääninherran asuntona. Linnoitus lakkautettiin Pohjoismaiden seitsenvuotisen sodan jälkeen 1570-luvulla. Se entisöitiin 1890-luvulla, ja nykyisin siellä järjestetään muun muassa oopperanäytöksiä. ==Lähteet== ==Aiheesta muualla== Luokka:Norjan linnoitukset Luokka:Stjørdal
Louis-Pierre Baltard

Louis-Pierre Baltard (1764–1846) oli ranskalainen arkkitehti, taidemaalari ja vaskipiirtäjä. Hän oli rakennustaiteen professori École des Beaux-Artsissa ja piirtänyt ja kaivertanut muun muassa kuvasarjat Paris et ses monuments ja Colonne de la place Vendôme (1810). thumb|left|280px|Louis-Pierre Baltard: Lyonin oikeuspalatsi. ==Lähteet== ==Aiheesta muualla== Luokka:Ranskalaiset arkkitehdit Luokka:Ranskalaiset taidemaalarit Luokka:Ranskalaiset professorit Luokka:Vuonna 1764 syntyneet Luokka:Vuonna 1846 kuolleet
Skatvalin kirkko

Skatvalin kirkko () on Stjørdalin kunnassa Trøndelagin läänissä Norjassa sijaitseva puinen pitkäkirkko vuodelta 1901. ==Lähteet== ==Aiheesta muualla== Luokka:Norjan puukirkot Luokka:Stjørdal
Petter Johnsen Ertzgaard

Petter Johnsen Ertzgaard (13. elokuuta 1784 Stjørdal – 7. helmikuuta 1848) oli norjalainen maanviljelijä, upseeri ja Eidsvollin kansalliskokousmies. Siellä hän kuului unionipuolueeseen. Myöhemmin Ertzgaard toimi suurkäräjäedustajana vuosina 1830 ja 1833. ==Lähteet== ==Aiheesta muualla== Luokka:Eidsvollin kansalliskokousmiehet Luokka:Norjalaiset maanviljelijät Luokka:Norjalaiset upseerit Luokka:Vuonna 1784 syntyneet Luokka:Vuonna 1848 kuolleet
Martinairin lento 138

Martinairin lento 138 oli Martinair Hollandin kansainvälinen tilauslento Indonesiasta Saudi-Arabiaan välipysähdyksen kautta Sri Lankassa. 4. joulukuuta 1974 suoritetulla lennolla kone törmäsi vuoreen Saptha Kanyan vuoristossa Sri Lankassa. Kaikki koneessa olleet 191 matkustajaa ja miehistön jäsentä kuolivat onnettomuudessa. == Taustaa == Lentokoneen kapteenina toimi hollantilainen Hendrik Lamme. Hän oli syntynyt kesäkuussa 1916 ja hänellä oli vuonna 1952 myönnetty liikennelentäjän lupakirja. Hänellä oli lentokokemusta 26 770 tuntia, joista noin 4 000 kyseisellä konetyypillä. Koneen perämies oli hollantilainen, lokakuussa 1941 syntynyt Robert Blomsma. Hänellä oli vuonna 1970 myönnetty liikennelentäjän lupakirja, sekä lentokokemusta noin 2 480 tuntia, joista 47 kyseisellä konetyypillä. Koneessa oli myös lentomekaanikko, syyskuussa 1926 syntynyt Johannes Gijsbertus Wijnads, jolla oli kyseisestä konetyypistä kokemusta noin 3 000 tuntia.Sri Lanka Ministry of Transport Department of Civil Aviation, s. 5Sri Lanka Ministry of Transport Department of Civil Aviation, s. 6 Kone oli malliltaan McDonnell Douglas DC-8-55F, rekisteriltään PH-MBH ja valmistenumeroltaan 45818. Kone oli valmistettu vuonna 1966, ja Martinair oli ostanut sen vuonna 1973. Koneella oli lennetty 35 613 tuntia.Sri Lanka Ministry of Transport Department of Civil Aviation, s. 4 == Onnettomuus == Lento lähti Juandasta noin kello 12.00. Koneesta otettiin yhteyttä Bandaranaiken lähestymislennonjohtoon 16.16, ja miehistö ilmoitti olevansa noin 210 kilometrin päässä kentästä. Bandaranaike ilmoitti sen hetkisen säätilan ja käski konetta ottamaan yhteyttä Colombon aluelennonjohtoon. Kun kone oli noin 10 700 metrissä kello 16.38, se ilmoitti olevansa laskeutumassa 2 000 metriin ja olevansa 22,5 kilometrin etäisyydellä lentokentästä. Viimeisessä yhteydenotossaan lennonjohto antoi luvan laskeutua 600 metriin ja käski ilmoittaa kun miehistö näkee lentokentän.Sri Lanka Ministry of Transport Department of Civil Aviation, s. 2 Silminnäkijöiden mukaan kone lensi hyvin matalalla, eivätkä he nähneet koneessa liekkejä ja moottorit olivat käyneet normaalisti, ennen kuin oli kuulunut räjähdys. Kone törmäsi Saptha Kanyan vuoriston viidenteen vuoreen ja tuhoutui täysin. Koneesta levisi romua noin neljän neliökilometrin alueelle ja hylyn löytäminen kesti useita päiviä. == Onnettomuuden syy == Onnettomuuden pääsyyksi todettiin navigointivirhe. Tutkinnan mukaan koneen miehistö käytti KLM:n koneissa käytettävää Doppler-järjestelmää lentokentän etäisyyden mittaamiseen. Koska lentokone oli muualla tuotettu, siinä oli käytetty toisenlaista Bendix- järjestelmää. Tutkinnan mukaan miehistö ei näiden kahden järjestelmän takia määrittänyt lentokentän etäisyyttä oikein ja aloitti laskeutumisen liian aikaisin. Tutkinnan mukaan koneen perämies oli myös sekoittanut lentokentän laskeutumisvalot toisiin valoihin. Onnettomuuden uhrit haudattiin vuorille, jossa onnettomuus tapahtui. Ainoastaan lentoemännän ruumis kuljetettiin takaisin Indonesiaan. == Lähteet == * === Viitteet === Luokka:Vuoden 1974 lento-onnettomuudet Luokka:Sri Lankan historia
AniList

AniList.co on englanninkielinen verkkosivusto, jossa voi seurata ja jakaa manga-kirjoja, animesarjoja, -elokuvia, ONA ja OVA julkaisuja. AniList.co AniList.co toimii AniChart.net-sivuston rinnalla. Sivuston omistavat Nazo ja TehNut käyttäjänimien takana toimivat henkilöt. AniList.co käyttäjän nazo- profiili. Viitattu 8.5.2024 AniList.co käyttäjän TehNut-profiili. Viitattu 8.5.2024 Eri anime- ja manga nimikkeistä tarjotaan perustiedot. Animesta tarjotaan jaksojen keskipituus, juonikuvaus, vaihtoehtoiset nimet, aloitus- ja lopetuspäivämäärät, alkuperämaa ja genret. Mangasta tarjotaan samat tiedot, lukuun ottamatta jaksojen keskipituutta. Niin animesta kuin mangastakin näytetään myös sivuston käyttäjien antaman arvostelun keskimäärä. == Lähteet == == Aiheesta muualla == * AniList Luokka:Verkkosivustot
Tapani Pertun filmografia ja esiintymiset

Tämä on Tapani Pertun filmografia ja esiintymiset. == Elokuvat == Vuosi Nimi Rooli 1962 Tähdet kertovat, komisario Palmu lättähattu 1962 Pikku Suorasuu nuori konsertissa (kreditoimaton) 1970 Anna Annan lääkärikollega 1984 Angelan sota tohtori Virta (Dr. Virta) 1987 Entäs nyt, Niskavuori? Juhani Multia 1990 Porttikielto taivaaseen TT 1993 Uuno Turhapuron poika ministeri 1993 Äidin tyttö Leif 1995 Suolaista ja makeaa Laurin isä 1996 Tie naisen sydämeen Hesperian mielisairaalan ylilääkäri 2004 Gourmet Club 2005 Lupaus lääkäri == Lyhytelokuvat == Vuosi Nimi Rooli 1975 Säveltäjävieras Moskovasta solisti 1990 Purkutuomio selostus 1998 Korkein oikeus Klaus Fleming 2003 Tykistön sinfonia – Viipurissa 11.7.1944 == Televisio == Vuosi Nimi Rooli 1962 Syntipukki 1985 Jäähyväiset lasihevoselle ylikonstaapeli Hanhivaara 1988 Rikas ja kunniallinen 1988 Eloa kuin paratiisissa 1992 Edessä lupaava tulevaisuus Erikin isä 1993 Hunajan maku Katainen 1993 Tuntemattomalle jumalalle kuulustelija 1995 Puhtaat valkeat lakanat Ahti Haapala 1995 Kotirannalla kohtaamme taas solisti 1996 Pimeän hehku Matti Paavola 1996 Nortia Heikki Laakkonen 1998 Tuliportaat Carolus Kaitala 1998–1999 Klubi Erkki Routavuori 2001 Kivi ja Kilpi 2002 Parhaat vuodet Eero Kallio 2003 Hovimäki Wilhelm Lindhof 2005 Kylmäverisesti sinun Kalle Arponen 2010–2011, 2013 Uusi päivä Henrik Paltamo == Teatteri == Suomen Kansallisteatteri Suomen Kansallisteatteri Suomen Kansallisteatteri Vuosi Esitys Rooli 1962 Altonan vangit luutnantti Klages 1962 Sopeutumisen aika poliisiupseeri 1963 Porvari aatelismiehenä tanssija 1987 Wienerwaldin tarinoita Ferdinand Hierlinger 1988 Orvot Harold 1989 Tie talvisotaan Mannerheim, sotamarsalkka 1989 Eläköön itsemurhaaja Aleksandr Petrovitsh Kalabushkin, huvipuiston ampumakojun hoitaja 1990 Laululle hetki antakaa laulu 1990 Avara maa Friedrich Hofreiter, tehtailija 1992 Amerikan morsian Topias Salonsävel, suutarimestari 1993 Keisarin perhe ja pyhä paholainen Rasputin, munkki 1994 Presidentin dementia pääministeri 1994 Leikin loppu Hamm 1995 Säädyllinen murhenäytelmä Tauno 1996 Tapani Pertun lauluilta 1996 Kadotettu puutarha Tauno, Elisabetin mies 1997 Uninäytelmä upseeri 1997 Taide Serge 1997 Rikhard III Clarencen herttua / Tyrrel 1999 Mannerheim – mies moneksi Carl Gustaf Emil Mannerheim 2000 Joka toiselle kuoppaa kaivaa (Le Dîner de cons) Lucien Cheval 2002 Poltettu oranssi tohtori Fromm 2003 Näköala sillalta Alfieri 2004 Päivällinen Lars Samppalinnan Kesäteatteri Samppalinnan Kesäteatteri Samppalinnan Kesäteatteri 1963 Tukkijoella Turkka 1964 Mäkisen Kenkä ja Tossu Jussi Tampereen Teatteri Tampereen Teatteri Tampereen Teatteri 1963 West Side Story Tony 1969 Faust Faust 1981 Amadeus Salieri 1981 Hamlet Polonius 1982 Piukat paikat Joe / Josephine 2000 Leijona talvella Henrik II, Englannin kuningas == Ääniroolit == == Lähteet == == Aiheesta muualla == * * * Luokka:Filmografiat
Suchitra Krishnamoorthi

Suchitra Krishnamoorthi (, ; s. 9. maaliskuuta 1974 Mumbai, Maharashtra) on intialainen näyttelijä, laulaja, malli ja kirjailija.Suchitra Krishnamoorthi Profile Bollywood Life, viitattu 9.5.2024 Krishnamoorthi aloitti uransa 1980-luvun lopussa televisiosarjassa Chunauti. 1990-luvun alkupuolella hän menestyi valokuvamallina lukuisten tuotemerkkien palveluksessa. Krishnamoorthi tuli näyttelijänä tunnetuksi varsinkin Annan roolista elokuvassa Kabhi Haan Kabhi Naa (1994).Supriya Sharma, Suchitra Krishnamoorthi on the myth of ‘the one’ Hindustan Times 5.10.2017, viitattu 9.5.2024 Hän esiintyi lisäksi pääosassa Jayaramin vastanäyttelijänä elokuvassa Kilukkampetti. Krishnamoorthi oli kahdeksan vuoden ajan naimisissa elokuvaohjaaja Shekhar Kapurin kanssa. Avioliitto kuitenkin päättyi eroon. Krishnamoorthi on julkisuudessa viitannut Kapurin uskottomuuteen avioliiton aikana. Hänellä on tytär.After ex Suchitra Krishnamoorthi said marriages break due to ‘disrespect’, Shekhar Kapur says he is friends with all his exes Indian Express 12.2.2024, viitattu 9.5.2024 Mentyään naimisiin vuonna 1999 Krishnamoorthi piti taukoa työstään elokuvissa. Hän kuitenkin teki paluun vuonna 2005 elokuvassa My Wife's Murder. Laulajana Krishnamoorthi julkaisi popalbumit Dole Dole, Dum Tara, Aha ja Zindagi. Vuonna 2009 Krishnamoorthi julkaisi ensimmäisen kirjansa, nuorille aikuisille suunnatun romaanin The Summer of Cool. Vuonna 2013 hän julkaisi osittain fiktiolla täydennetyn muistelmateoksensa Drama Queen, josta hän sittemmin teki myös humoristisen näytelmäversion. == Lähteet == == Aiheesta muualla == * Luokka:Intialaiset näyttelijät Luokka:Intialaiset laulajat Luokka:Intialaiset mallit Luokka:Intialaiset kirjailijat Luokka:Vuonna 1974 syntyneet Luokka:Elävät henkilöt
Niclas Malm

Nikclas Malm (1724 Uusikaarlepyy – 3. huhtikuuta 1785 Pietarsaari) oli suomalainen kauppias, laivanvarustaja, raatimies ja valtiopäiväedustaja. Niclas Malmin vanhemmat olivat kauppias Mathias Malm ja Maria Kiendelia ja puoliso vuodesta 1747 Maria Nyman (1726–1803). Heidän lapsistaan Anna Catharina (1762–1833) oli kauppaneuvos Adolph Lindskogin puoliso ja Pehr (1768–1827) kauppaneuvos. Niclas Malm oli kauppias Uudessakaarlepyyssä vuoteen 1749, sitten kauppa-apulainen appensa Matts Nymanin liikkeessä Pietarsaaressa ja porvarioikeudet Pietarsaaressa 1754 saatuaan kauppias ja laivanvarustaja. Hän oli myös tupakkatehtaan ja pikitehtaan osakas. Hänen kuoltuaan puoliso Maria Malm jatkoi liike- ja laivanvarustustoimintaa. Laivanvarustus oli Malmin liiketoiminnalle merkittävää. Hänen aluksensa purjehtivat aina Välimerelle asti ja pietarsaarelaisten kauppiaiden yhdessä omistama fregatti Concordia 1782–1785 Jaavalle. Kaiken kaikkkiaan Malm rakennutti 32 alusta, joista monet myytiin laivojen ostajille heti neitsytmatkallaan. Pietarsaaren tupakkatehtaan johtava omistaja Malm oli 1760-luvun lopulta kuolemaansa asti. Hän oli myös kaupungin pikitehtaan osakas. Kuollessaan Malm oli Pietarsaaren varakkain kauppias. Liiketoiminnan ohella Malm oli Pietarsaaren raatimies 1770–1778, kaupunginvanhin 1761–1785 ja valtiopäivillä 1769–1770 Pietarsaaren, Uudenkaarlepyyn ja Raahen kaupunkien yhteinen edustaja. == Lähteet == ==Aiheesta muualla== * Luokka:Suomalaiset kauppiaat Luokka:Suomalaiset laivanvarustajat Luokka:Suomalaiset raatimiehet Luokka:Vuonna 1724 syntyneet Luokka:Vuonna 1785 kuolleet
Al-Maghazin pakolaisleiri

Al-Maghazin pakolaisleiri () on palestiinalaispakolaisten leiri Gazan kaistalla Palestiinassa. Vuonna 2023 leirillä asui 33 255 virallisesti rekisteröityä pakolaista. ==Maantiede== Al-Maghazin pakolaisleiri sijaitsee Gazan kaistalla Palestiinassa Deir al-Balahin kuvernoraatissa. Leiri on suurin piirtein Gazan kaistan keskiosassa ja sen pohjoispuolella sijaitsee Bureijin pakolaisleiri. Pinta-alaa al-Maghazin leirillä on 0,6 km² ja se on kaistan pienempien leirien joukossa. ==Historia== Al-Maghazin pakolaisleiri perustettiin vuonna 1949. Paikalle tulijat olivat palestiinalaispakolaisia Israelin itsenäisyyssodan jäljiltä. Al-Maghaziin asettui erityisesti pakolaisia Palestiinan keski- ja eteläosien kylistä. Leiri kärsi huomattavia vahinkoja vuonna 2023 puhjenneen sodan aikana. ==Väestö== Yhdistyneiden kansakuntien UNRWAn mukaan leirillä oli vuonna 2023 yhteensä 33 255 virallisesti rekisteröityä pakolaista. Todellinen asukasmäärä saattaa olla rekisteröimättömät asukkaat huomioon ottaen olla suurempi. Leirin yleisiä ongelmia ovat muiden pakolaisleirien tapaan korkea työttömyys ja köyhyys, sekä asuntojen ja infrastruktuurin puute. ==Lähteet== Luokka:Palestiinan kaupungit Luokka:Gazan kaista Luokka:Palestiinalaisten pakolaisleirit
WWE Speed Championship

WWE Speed Championship on amerikkalaisen WWE:n luoma ammattipainin mestaruus, joka on tavoiteltavissa kaikkien kolmen WWE:n brändin miespainijoiden kesken. Mestaruus luotiin maaliskuussa 2024 ja siinä on ehtona aikaraja. Turnauksen ottelut kestävät 3 minuuttia ja finaali 5 minuuttia. Ottelut näytetään ainoastaan Speed-verkko-ohjelmassa.WWE Speed premiere date revealed, tournament will crown championViitattu 9.5.2024 Ensimmäiseen turnaukseen osallistui 8 painijaa. Hallitseva mestari on Dragon Lee, joka voitti Andraden 15. marraskuuta 2024. Ottelu esitetään 20. marraskuuta 2024, jolloin WWE virallisesti tunnustaa Dragon Lee hallituskauden vasta alkavaksi. ==Mestaruusturnaus== ==Mestaruusvyön historia== # Mestari Kerta Päivämäärä Pitänyt (päivinä) Tapahtuma 1 Ricochet 1 26. huhtikuuta 2024 42 SpeedSpoiler: First- Ever WWE Speed Champion CrownedViitattu 9.5.2024Ricochet Beats Johnny Gargano To Win WWE Speed Championship On 5/3 WWE SpeedViitattu 9.5.2024 2 Andrade 1 7. kesäkuuta 2024 161 SpeedSpoiler: New WWE Speed Champion CrownedViitattu 9.6.2024 3 Dragon Lee 1 15. marraskuuta 2024 + SpeedSpoilers WWE Speed 15 de noviembre de 2024Viitattu 19.11.2024 ==Lähteet== ==Aiheesta muualla== * Virallinen WWE Speed Championship-mestaruussivusto Luokka:Showpaini
Erkin Koray

Mustafa Erkin Koray (24. kesäkuuta 1941 Istanbul – 7. elokuuta 2023 Toronto) oli turkkilainen laulaja ja kitaristi. Hänet tunnetaan turkkilaisen rockin edelläkävijänä. Erkin Korayn äiti oli Istanbulin konservatorion pianonsoiton opettaja. Poika alkoi soittaa pianoa viisivuotiaana ja sähkökitaraa teini- ikäisenä. Opiskellessaan Istanbulin saksalaisessa lyseossa hän perusti vuonna 1957 Turkin ensimmäisen rock and roll -yhtyeen, joka innoitti muun muassa nuorempaa Barış Mançoa. Vuonna 1962 Koray julkaisi Turkin ensimmäisen rocksinglen. Vuosina 1962–1964 hän suoritti asevelvollisuuttaan ilmavoimien tanssi- ja jazzorkesterin kitaristina. Vuosina 1965–1966 Koray työskenteli Länsi-Saksassa, jossa hän tutustui uuteen länsimaiseen rockmusiikkiin. Palattuaan kotimaahansa hän perusti yhtyeen, joka alkoi ensimmäisenä esittää psykedeelissävyistä arabeskimusiikkia. Koray omaksui hippi-imagon, jonka takia hän joutui esityskieltoon Turkin yleisradioyhtiössä. Samaan aikaan hänestä tuli turkkilaisen vastakulttuuriliikeen keulahahmo. Korayn ensimmäinen LP-levy vuonna 1973 oli levy-yhtiön tekemä singlekokoelma. Vuonna 1974 ilmestyi hänen ensimmäinen varsinainen albuminsa Elektronik Türküler (”Sähköisiä kansanlauluja”), joka on yksi varhaisen Turkki-rockin merkkiteoksista. Länsimaisia vaikutteita ja turkkilaista kansanmusiikkia yhdistänyt levy oli myös kaupallinen menestys. Arabeskisävyinen toinen albumi ilmestyi vuonna 1976 ja psykedeelisempi Erkin Koray Tutkusu (”Erkin Korayn intohimo”) vuonna 1977. Vuodesta 1977 lähtien Koray asui Länsi-Euroopassa ja Kanadassa, mutta teki vähän uutta musiikkia. Vuonna 1982 ilmestynyt Hampurissa ja Istanbulissa äänitetty albumi Benden Sana (”Minulta sinulle”) sisältää intialaisvaikutteisia kokeiluja. Koray muutti takaisin Istanbuliin vuonna 1984, mutta ei pystynyt saavuttamaan entistä tasoaan ja suosiotaan. Hän teki comebackin 1990-luvulla ja julkaisi viimeisen albuminsa vuonna 1999. ==Lähteet== Luokka:Turkkilaiset laulajat Luokka:Turkkilaiset kitaristit Luokka:Vuonna 1941 syntyneet Luokka:Vuonna 2023 kuolleet
Dipper XL-patukka

Dipper XL-patukka on espanjalaisen Vidal Golosinasin valmistama toffeepatukka, joka värjää kielen. Suomessa Dipper XL-patukoista on saatavilla kolme eri makua: mansikka, omena ja vadelma. Joissain maissa Dipper XL-patukoita myydään myös kolan ja vesimelonin makuisena. == Historia == Makeisia valmistava yritys Vidal Golosinas perustettiin Espanjassa vuonna 1963 . Dipper toffeekarkkien tuotanto alkoi vuonna 1989. Vuonna 2017 Vidal Golosinas lanseerasi kielen värjäävät Dipper XL-patukat. Keväällä 2020 Dipper XL-patukat nousivat suosioon erityisesti lasten ja nuorten keskuudessa. Karkeista tuli hitti TikTokissa julkaistujen videoiden ansioista . TikTok-videoissa esiintyvät henkilöt testaavat ja arvostelevat eri Dipper XL- patukoiden makuja, ja näyttävät värjäytyneen kielensä. Videoita julkaistiin muun muassa hashtagilla “#dippercheck” . == Pakkaus == Dipper XL-patukoita myydään 10,5 gramman yksittäispakkauksissa, sekä sadan yksittäiskappaleen laatikoissa . == Terveyshaitat == Huoli Dipper XL-patukoiden mahdollisista terveyshaitoista heräsi keväällä 2020, kun useat ihmiset jakoivat sosiaalisen median alustoille päivityksiä, joiden mukaan heidän lapsensa olivat saaneet erilaisia oireita syötyään Dipper XL-patukoita. Karkkien kerrottiin aiheuttaneen ihottumaa, pahoinvointisuutta, oksentelua ja päänsärkyä. Aiheesta kirjoitti muun muassa Noora Shingler blogissaan Kemikaalicocktail . Epäilys Dipper XL-patukoiden turvallisuudesta kohdistui erityisesti vadelman makuisten patukoiden sisältämään siniseen E133 väriaineeseen, joka oli aiemmin kielletty Pohjoismaissa . == Ruokaviraston tutkimus == Kemikaalicocktail- blogikirjoituksen jälkeen Ruokavirasto alkoi saamaan valituksia Dipper XL- patukoiden aiheuttamista oireista . 27. toukokuuta 2020 Ruokavirasto julkaisi tiedotteen, jossa kerrottiin Ruokaviraston selvittävän Dipper XL-patukoista tehtyjä ilmoituksia. Tiedotteessa myös pyydettiin maahantuojia ja vähittäismyyjiä lopettamaan Dipper XL-patukoiden myynti toistaiseksi, sekä kehotettiin kuluttajia välttämään tuotteen syömistä. 10\. kesäkuuta 2020 Ruokavirasto tiedotti Dipper XL-patukoiden tutkimusten tuloksista. Karkeista tutkittiin niiden väriaine E133 pitoisuus, sekä raskasmetallien, maidon, laktoosin, gluteenin, soijan ja bakteerien esiintymistä . Ruokaviraston tutkimusten mukaan Dipper XL-patukat eivät sisällä mitään määräysten vastaisia ainesosia, eikä selittävää tekijää kuluttajien kokemille oireille löydetty. Tiedotteessa Ruokavirasto myös perui aiemman kehotuksensa patukoiden myynnin rajoittamisesta. == Ainesosat == * glukoosisiirappi * sokeri * hapot: sitruunahappo * maltodekstriini * palmurasva * sakeuttamisaineet: arabikumi * kosteudensäilyttäjä: glyseroli * emulgointiaine: auringonkukkalesitiini * aromit * väriaineet: E133 == Lähteet == Luokka:Makeiset
Our Town

Our Town () on James Taylorin esittämä kappale vuoden 2006 Autot-elokuvasta. Kappale julkaistiin elokuvan soundtrack-albumin mukana 6. kesäkuuta 2006. Kappaleen on säveltänyt, sanoittanut ja tuottanut elokuvan soundtrackin tehnyt Randy Newman. Kappale esiintyy elokuvan kohtauksessa, jossa Salli kertoo Salama McQueenille kaupunkinsa menneisyydestä ja siitä, kuinka ohitustie jätti sen varjoon. Kappale voitti Grammy-palkinnon parhaasta elokuvaan tehdystä kappaleesta 49. palkintogaalassa vuonna 2007. Elokuvan suomenkielisessä versiossa kappaleen nimi on "Kaipuu", ja sen esittää Jorma Kääriäinen. == Lähteet == Luokka:Vuoden 2006 kappaleet Luokka:Yhdysvaltalaiset countrykappaleet Luokka:Grammy-palkitut kappaleet Luokka:Autot (elokuvasarja)
Monchaux-sur-Écaillon

Monchaux-sur-Écaillon on kunta Pohjois-Ranskassa Nordin departementissa Hauts- de-Francen alueella. Se sijaitsee Écaillonjoen varrella, noin 11 kilometriä Valenciennesin kaupungista etelään. pienoiskuva|vasen|Écaillonjoki == Urheilu == Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Maing-Monchaux-sur-Ecaillon osuuden pituus on 1 700 metriä ja nousu 39 metriä. ==Lähteet== ==Aiheesta muualla== Luokka:Nordin kunnat
Thiant

Thiant on kunta Pohjois-Ranskassa Nordin departementissa Hauts-de-Francen alueella. Se sijaitsee Escautjoen ja siihen laskevan sivujoen Écaillonin haarassa, noin yhdeksän kilometriä Valenciennesin kaupungista lounaaseen. 1800-luvulla Thiant alkoi teollistua. Alueella on useita panimoita sekä sokeri-, fosfaattitehdas. Vuonna 1859 kaupunkiin perustettiin pulttitehdas Boulonnerie de Thiant, jossa valmistettiin osia kasvavien rautatie- ja sähköistysyritysten tarpeisiin. Vuonna 1914 tehdas oli yksi Ranskan suurimmista, ja siellä oli 600 työntekijää. Ensimmäisen maailmansodan aikana kaupunki toimi saksalaisten tukikohtana. Vuonna 1918 väestö evakuoitiin ja kaupunki tuhoutui Thiantin taisteluissa. Myös kirkko tuhoutui ja se rakennettiin uudelleen sodan jälkeen. Saksalaiset ryöstivät ja osittain myös tuhosivat Boulonnerie de Thiantin tehtaan ensimmäisessä maailmansodassa. Tehdas päätettiin elvyttää, ja se rakennettiin uudelleen vuonna 1921. Toinen maailmansota kuitenkin keskeytti tuotannon. Sodan jälkeisen jälleenrakennuskauden aikana tehtaalla oli runsaasti tilauksia, mutta betonirakentamisen ja autoistumisen lisääntyessä tehtaan tuotteiden kysyntä hiipui, kunnes se ei enää kannattanut. ==Lähteet== ==Aiheesta muualla== Luokka:Nordin kunnat
Vuorikaniini

Vuorikaniini eli marunakaniini (Sylvilagus nuttallii) on pääosin Yhdysvaltain länsiosissa tavattava pumpulihäntäkaniineihin kuuluva laji. Lajin levinneisyysalue ulottuu Arizonasta eteläiseen Albertaan ja Saskatchewaniin. Vuorikaniini on ulkonäöltään keskikokoinen tai suurehko. Naaras on hieman urosta suurempi. Paino on 0,7–1,2 kg välillä ja pituus 37–39 cm. Vuorikaniinilla on pitkät takajalat ja suuri häntä, jonka päällysosa on tumma ja alaosa vaalea. Takajaloissa on pitkää punaruskeaa karvaa. Turkki on ruskeanharmaa mutta mahapuolelta valkoinen. Vuorikaniinin korvat ovat lyhyehköt ja pyöreät, ja niiden päät ovat mustat. Vuorikaniini elää pensaisilla, metsäisillä ja rinteisillä alueilla sekä jokien rannoilla. Tavallisesti sen elinalueella kasvaa ruohoja, pajuja ja marunaa. Jotkut vuorikaniinit asuvat kallioisilla vuorenrinteillä, jossa ei ole paljoa kasvillisuutta. Vuorikaniini on hämäräeläin. Lajin pääasiallista ravintoa ovat ruohot, mutta se voi syödä myös marunaa, katajaa ja katajanmarjoja. Vuorikaniini syö mielellään veden äärellä pensaikon suojassa. Tavallisesti vuorikaniinit elävät yksin. Paritteluaika on maaliskuun ja heinäkuun välillä, ja naaras voi saada 4–5 poikuetta vuodessa. Kerralla vuorikaniini saa tavallisesti 4–8 poikasta, jotka se vieroittaa yhden kuukauden ikäisinä. Lisääntymisikäiseksi vuorikaniini tulee ilmeisesti aikaisintaan kolmen kuukauden ikäisenä. Vuorikaniinia metsästävät ainakin kojootit, punailvekset, näädät, kotkat ja pöllöt sekä kalkkarokäärmeet. Lajia metsästetään ainakin Washingtonissa myös riistaeläimenä. == Lähteet == == Aiheesta muualla == Luokka:Pumpulihäntäkaniinit
Erakkonapsija

Erakkonapsija (Tyrannulus elatus) on tyranneihin kuuluva lintulaji. Lajia tavataan Keski- ja Etelä-Amerikassa. ==Koko ja ulkonäkö== Erakkonapsija kasvaa 10–11 cm pitkäksi. Sukupuolet muistuttavat toisiaan ulkonäöltään. Lajin pää on harmaa ja päälaella on keltainen tai oranssinkeltainen juova. Selkä ja siivet ovat harmahtavan ruskeat. Siivissä on kaksi valkoisesta pisteistä muodostuvaa juovaa. Erakkonapsijan rinta ja vatsa ovat vaaleankeltaiset. == Levinneisyys ja elintavat == Erakkonapsijaa tavataan Costa Ricasta Boliviaan ja Brasilian keskiosiin. Lajin elinympäristöä ovat kosteat metsät ja metsien reunamaat, puistot ja puutarhat. Lintu liikkuu useimmiten yksin, mutta saattaa liittyä sekaparviin. Erakkonapsijan ravintoa ovat hyönteisten lisäksi pienet hedelmät. Pesimäkausi on tammikuusta syyskuulle. Kuppimainen pesä rakennetaan puuhun ja naaras munii kaksi munaa. == Lähteet == Luokka:Tyrannit
Volodymyr Demtšyšyn

Volodymyr Vasylovytš Demtšyšyn (s. 12. marraskuuta 1974 Lviv) on ukrainalainen poliitikko, joka toimi vuosina 2014–2016 Ukrainan energia- ja hiiliteollisuusministerinä. Demtšyšyn opiskeli kansainvälisiä taloudellisia suhteita Lvivin valtionyliopistossa, minkä lisäksi hän on opiskellut Viadrina- yliopistossa Frankfurt an der Oderissa ja suorittanut MBA-tutkinnon Kansasin yliopistossa. Vuosina 2005–2006 Demtšyšyn työskenteli Ernst & Youngilla, vuosina 2007–2008 ING:llä ja vuosina 2008–2014 Investment Capital Ukraine -yhtiössä. Vuosina 2014–2016 hän toimi Arseni Jatsenjukin hallituksessa energia- ja hiiliteollisuusministerinä, minkä jälkeen hän istui Ukrainan valtion Naftohaz- öljy- ja maakaasuyhtiön hallituksessa vuoteen 2019 asti. Vuonna 2021 Ukrainan turvallisuuspalvelu SBU ja Ukrainan valtion tutkintavirasto DBR nostivat syytteet Demtšyšyniä vastaan. Häntä epäiltiin terroristiryhmän tai -järjestön avustamisesta. Syytteen mukaan hän nimitti useita niin sanottujen Luhanskin ja Donetskin kansantasavaltojen edustajia Venäjän miehittämillä alueilla toimivien valtionyritysten erinäisiin tehtäviin ja määräsi lainvastaisesti valtion energiayhtiön edustajia allekirjoittamaan sopimuksia separatistitasavaltojen edustajien kanssa. Kiovan Petšerskin piirioikeus määräsi Demtšyšynin vangittavaksi ja takavarikoi hänen omaisuuttaan, johon kuului muun muassa osuuksia veroparatiiseihin rekisteröidyistä yrityksistä sekä kiinteistöjä Kiovan ja Lvivin alueilla. Tammikuussa 2022 hänestä tehtiin kansainvälinen etsintäkuulutus. == Lähteet == Luokka:Vuonna 1974 syntyneet Luokka:Elävät henkilöt Luokka:Ukrainan ministerit
Jannike

Jannike on skandinaavinen naisen etunimi.Hanks & Hodges 1990, s. 173. Sitä voidaan pitää Janin ja muiden Johannekseen pohjautuvien miehennimien feminiinisenä vastineena.Brylla 2004, s. 117, 121; Saarikalle & Suomalainen 2007, s. 162. Mallina on mahdollisesti ollut ranskalainen nimi Jeannique, joka on Johannan vastineesta Jeannesta johdettu deminutiivimuoto.Hanks & Hodges 1990, s. 173; Kruken & Stemshaug 1995, s. 146, 152. Digi- ja väestötietoviraston mukaan Suomessa on toukokuuhun 2024 mennessä tilastoitu noin 70–80 Jannike-nimistä naista. Heistä suurin osa on syntynyt 1980- tai 1990-luvulla.Nimipalvelu 2024. == Nimipäivät == Jannikella on nimipäivä Ruotsin almanakassa 11. tammikuuta.Institutet för språk och folkminnen 2024. Nimi lisättiin kalenteriin vuonna 2001.Lindgren 2000, s. 120. Norjassa Janniken nimipäivä on 21. huhtikuuta.Alhaug 2023. == Lähteet == === Kirjallisuus === * * * * * Lindgren, Birgitta: Namnlängden och namnens placering under olika tider. – * * === Verkkolähteet === * * Institutet för språk och folkminnen 2024 = * Nimipalvelu 2024 = === Viitteet === Luokka:Etunimet
Ebe Stignani

Ebe Stignani (1903 Napoli – 6. lokakuuta 1974) oli italialainen oopperalaulaja, joka oli äänialaltaan mezzosopraano.Ebe Stignani (1903–1974) Bassa Romagna Mia, viitattu 9.5.2024 Ebe Stignani Dies in Italy; Mezzo-Soprano Was 67 The New York Times 7.10.1974, viitattu 9.5.2024 Stignani opiskeli laulua, sävellystä ja pianonsoittoa viiden vuoden ajan Napolin San Pietro a Majella -konservatoriossa. Hän teki debyyttinsä Teatro San Carlossa vuonna 1925 Amneriksen roolissa Giuseppe Verdin oopperassa Aida. Stignani esiintyi aktiivisesti Euroopan, Yhdysvaltain ja Etelä-Amerikan johtavissa oopperataloissa, kunnes jäi eläkkeelle vuonna 1957. Tämän jälkeen hän muutti Imolaan. Stignani sai kaudelle 1939–1940 kiinnityksen Metropolitan-oopperaan, mutta ei pystynytkään poistumaan Italiasta toisen maailmansodan syttymisen takia. Stignani teki New Yorkin -debyyttinsä tästä syystä vasta vuonna 1948. Hän lauloi Amneriksen roolin Verdin oopperan elokuvaversiossa Aida, jossa nimiroolin laulajana oli Renata Tebaldi. Stignani on haudattu Bagnacavalloon. Imolan kunnallisteatteri nimettiin hänen mukaansa 20. joulukuuta 1977. == Lähteet == Luokka:Italialaiset oopperalaulajat Luokka:Mezzosopraanot Luokka:Vuonna 1903 syntyneet Luokka:Vuonna 1974 kuolleet
Millicent Hearst

Millicent Hearst (omaa sukua Willson, 1882–1974) oli yhdysvaltalainen näyttelijä ja lehtimoguli William Randolph Hearstin vaimo. Willson ja Hearst tapasivat Broadwayllä, missä 16-vuotias Millicent ja hänen sisarensa Anita Willson esiintyivät musikaalissa The Girl from Paris. Kuuden vuoden seurustelun jälkeen pariskunta vihittiin vuonna 1903. Heille syntyi viisi poikaa. Millicent ja William Randolph Hearst etääntyivät toisistaan vuodesta 1926 alkaen, kun aviomies seurusteli yhä avoimemmin Marion Daviesin kanssa. Milllicent asettui New Yorkiin, kun taas William pysyi länsirannikon asunnoissaan. Hearstit eivät kuitenkaan koskaan tehneet avioeroa. Millicent Hearst toimi aktiivisesti monissa hyväntekeväisyysjärjestöissä ensimmäisen maailmansodan ja sitä seuranneiden lamavuosien aikana. Hän oli sota-aikana "New Yorkin pormestarin naisyhdistyksen" puheenjohtaja. Yhdistys järjesti sotilaille viihdetapahtumia, ylläpiti ruokalaa, rohkaisi värväytymistä, sponsoroi isänmaallisia tapahtumia ja tarjosi avustustarvikkeita kuten hiiltä ja maitoa niitä tarvitseville. Millicent Hearst palveli myös muissa sodanaikaisissa komiteoissa, joissa kerättiin varoja Ranskan jälleenrakentamiseen ja ranskalaisten orpojen auttamiseksi. Millicent Hearst perusti Free Milk Fund for Babies -rahaston vuonna 1921. Se tarjosi ilmaista maitoa New Yorkin köyhille vuosikymmeniä. == Lähteet == Luokka:Yhdysvaltalaiset näyttelijät Luokka:Yhdysvaltalaiset miljardöörit Luokka:Vuonna 1882 syntyneet Luokka:Vuonna 1974 kuolleet
Mabel Esther Allan

Mabel Esther Allan (11. helmikuuta 1915 – 1998) oli englantilainen lasten- ja nuortenkirjailija, joka julkaisi uransa aikana yli 170 lasten- ja nuorten aikuisten kirjaa. Hänet tunnetaan erityisesti Jean Estoril -nimellä kirjoittamastaan kirjasarjasta, joka kertoo Anne-nimisestä nuoresta ballerinasta. Muita Allanin käyttämiä kirjailijanimiä ovat Priscilla Hagon, Anne Pilgrim ja Kathleen M. Pearcey. 1960-luvulla Allan tuli Anne-sarjansa myötä tunnetuksi menestyvänä lastenkirjailijana. 1970-luvulla hänen kirjoituksensa alkoivat keskittyä uskontoon liittyvään epäuskoon, häiriintyneisiin perheisiin, nuorten seksuaalisuuteen ja 1900-luvun alun naisten äänioikeusliikkeeseen. 1980-luvulla Allan julkaisi joitain varhaisia runojaan ja koulussa tekemiään kirjoitustöitään sekä muistelmia. Allan kuoli vuonna 1998. == Suomennetut teokset == Allan kirjoitti 11 Anne-ballerinasta kertovaa nuortenkirjaa, joista viisi ensimmäistä on suomennettu. # Annen balettihaave. Tammi, 1991. # Anne balettikoulussa. Tammi, 1991. # Anne sisäoppilaitoksessa. Tammi, 1994. # Anne Italiassa. Tammi, 1995. # Anne Skotlannissa. Tammi, 1997. == Lähteet == Luokka:Vuonna 1915 syntyneet Luokka:Vuonna 1998 kuolleet Luokka:Englantilaiset lasten- ja nuortenkirjailijat
Lisette

Lisette on ranskalainen naisen etunimi. Se on deminutiivimuoto, joka on johdettu Elisabet-nimen lyhentymästä Lise.Hanks & Hodges 1990, s. 208. Digi- ja väestötietoviraston mukaan Suomessa on toukokuuhun 2024 mennessä tilastoitu 372 Lisette-nimistä naista. == Nimipäivä == Vuosina 1986–1992 Lisettellä oli Ruotsin almanakassa nimipäivä 13. joulukuuta.Lindgren, Birgitta: Namnlängden och namnens placering under olika tider. – == Tunnettuja Lisettejä == * Lisette Oropesa (s. 1983), yhdysvaltalainen oopperalaulaja == Lähteet == == Aiheesta muualla == * Etunimien taivutus: Lisette (Kotimaisten kielten keskuksen verkkojulkaisu) Luokka:Etunimet
H’yriv

H’yriv () on historiallinen pikkukaupunki Ukrainan Lvivin alueen Sambirin piirissä. H’yriv sijaitsee Dnestrin vesistöön kuuluvan Stryvihorjoen varrella, noin 106 kilometriä aluekeskus Lvivistä länsilounaaseen. Kaupungissa on rautatieasema. Tammikuun keskilämpötila on −4,8 ja heinäkuun +16,8 celsiusastetta. Keskimääräinen vuosisademäärä on 747 millimetriä. Ukrainan tilastokeskus arvioi kaupungin väkiluvuksi 4 104 (2022). Vuonna 2001 siellä oli 4 595 asukasta. Heistä kansallisuudeltaan ukrainalaisia oli 96,78 prosenttia, venäläisiä 2,18 prosenttia ja puolalaisia 0,67 prosenttia. Vuoden 1989 väestönlaskennassa kirjattiin 4 728 asukasta. Paikkakunnan ensimmäinen kirjallinen maininta on vuodelta 1374. Kaupunginoikeudet se sai 1528. Ennen toista maailmansotaa (1939) yli puolet kaupungin 4 250 asukkaista oli puolalaisia tai juutalaisia. Uudempi kaupungin asema on vuodelta 1940. H’yriv on Ukrainan kesän 2020 aluehallintouudistuksen jälkeen kuulunut Sambirin piiriin; sitä ennen se oli osa Staryi Sambirin piiriä. Galicia 1897 1.jpg|Galitsian kuningaskunnan kartta (1897). H’yriv esiintyy kartan keskivaiheilla risteyspaikkakuntana nimellä Chyrow. Колегія єзуїтів і каплиця святого Йосифа 4.jpg|Aiemman jesuiittojen oppilaitoksen rakennus. Хирів Церква Різдва.jpg|Kirkko H’yrivissä. Хирів (вокзал)-1.JPG|Rautatieasema. == Lähteet == ==Aiheesta muualla== * H’yriv konvikt (15.3.2012) (haidamac.org.ua) Luokka:Lvivin alueen kaupungit Luokka:Sambirin piiri
Helmina

Helmina on naisen etunimi. Se on Vilhelmina-nimen ruotsalainen lyhentymä. Helmina voi toisaalta olla myös pidentymä saksalaisesta naisennimestä Helma, joka pohjautuu Helm-alkuisiin ja -helma-loppuisiin nimiin (esim. Helmtraud, Wilhelma). Digi- ja väestötietoviraston mukaan Suomessa on toukokuuhun 2024 mennessä tilastoitu noin 60–90 Helmina-nimistä naista. == Nimipäivä == Vuosina 1986–1992 Helminalla oli Ruotsin almanakassa nimipäivä 10. lokakuuta.Lindgren, Birgitta: Namnlängden och namnens placering under olika tider. – == Tunnettuja Helminoja == * Helmina von Chézy (1783–1856), saksalainen runoilija, toimittaja ja libretisti == Lähteet == Luokka:Etunimet